Ανοσοϊστοχημική έκφραση των Μεταλλοπρωτεϊνασών 2 και 9 (MMP-2, MMP-9) , σε συνδυασμό με την έκφραση των μορίων Καντχερίνης 2 (CADH 2) και Κολλαγόνου IV (COL IV), στο Βλεννοεπιδερμοειδές και Αδενοκυστι
Creators: name: Τσέκος, Αντώνιος Α.
Publisher: name: Aristotle University of Thessaloniki
Year: 2016
Subjects: Μεταλλοπρωτεϊνάση 2
Μεταλλοπρωτεϊνάση 9
Καντχερίνη 2
Κολλαγόνο IV
Βλεννοεπιδερμοειδές Καρκίνωμα
Αδενοκυστικό Καρκίνωμα
MMP-2
MMP-9
Cadherin 2
Collagen IV
Mucoepidermoid Carcinoma
Adenoid Cystic Carcinoma

description: Σκοπός της έρευνας ήταν η διερεύνηση της ανοσοϊστοχημικής έκφρασης των Μεταλλοπρωτεϊνασών 2 και 9 (MMP-2,MMP-9), σε συνδυασμό με την έκφραση των μορίων Καντχερίνης 2 (CADH 2) και Κολλαγόνου IV (COL IV) στο Βλεννοεπιδερμοειδές ( ΒΕΚ) και Αδενοκυστικό Καρκίνωμα ( ΑΚΚ) των σιελογόνων αδένων. Οι εκφράσεις των ανωτέρω μικρομορίων (εξαρτημένες μεταβλητές) καθώς και οι πιθανοί συνδυασμοί τους συσχετίστηκαν με παραμέτρους (ανεξάρτητες μεταβλητές) όπως πρωτίστως ο βαθμός κακοήθειας των δύο όγκων και δευτερευόντως η εντόπιση του όγκου, ο τύπος του αδένα, το μέγεθος του όγκου και η ηλικία και το φύλο του ασθενούς. Αφορούσε μια αναδρομική μελέτη 30 περιστατικών Βλεννοεπιδερμοειδών και 30 περιστατικών Αδενοκυστικών Καρκινωμάτων των σιελογόνων αδένων, που αντιμετωπίστηκαν από τις Κλινικές της Στοματικής και Γναθοπροσωπικής Χειρουργικής του Α.Π.Θ. και της ΩΡΛ Κλινικής του Γ.Π. Νοσοκομείου «Παπανικολάου» Θεσσαλονίκης κατά την περίοδο 1994 έως 2010. Μετά την ανοσοϊστοχημική χρώση τα περιστατικά που κατέδειξαν θετικότητα σε περισσότερο του 5% των καρκινικών κυττάρων θεωρήθηκαν ως θετικά. Οι χρώσεις αξιολογήθηκαν χρησιμοποιώντας μία αυθαίρετη τετραβάθμια κλίμακα. Η διαβάθμιση ήταν από 0 έως 3, όπου στο βαθμό 0 δεν υπήρχε κανένα κύτταρο θετικό, στο βαθμό 1 το ποσοστό των θετικών κυττάρων κυμαινόταν από 1-30% του πληθυσμού τους με ήπια έως μέτρια ένταση της χρώσης, στο βαθμό 2 το ποσοστό ήταν από 31-65% του πληθυσμού των κυττάρων με μέτρια έως έντονη ένταση της χρώσης ενώ στο βαθμό 3 το ποσοστό ήταν από 65-100% με έντονη θετική χρώση. Σε ότι αφορά την στατιστική ανάλυση, συσχετισμοί μεταξύ των ανεξάρτητων και εξαρτημένων μεταβλητών, καθώς επίσης και μεταξύ των ανεξάρτητων μεταβλητών διερευνήθηκαν με την χρήση του συντελεστή συσχέτισης του Kendall. Επίσης εφαρμόστηκε και μέθοδος της Ανάλυσης του Λειτουργικού Χαρακτηριστικού Δείκτη ( Receiver Operating Characteristic Analysis- ROC) με στόχο τον έλεγχο της πιθανότητας ύπαρξης κρίσιμης τιμής (cut off value) για την ποσοτική μεταβλητή της ηλικίας πάνω από την οποία κρίσιμη τιμή θα αναμένονταν θετική χρώση. Αποτελέσματα : Καμιά συσχέτιση μεταξύ των MMP2, MMP9, CADH 2, COL IV και των συνδυασμών τους και των ανεξάρτητων μεταβλητών δε βρέθηκε σημαντική στα ΒΕΚ. Στα ΒΕΚ βρέθηκε θετική σημαντική συσχέτιση μεταξύ ηλικίας του ασθενή και του Τ σταδίου, δηλ. αυξανομένης της ηλικίας του ασθενή αυξάνεται το στάδιο Τ δηλαδή η διάμετρος- το μέγεθος του όγκου . Στα ΒΕΚ βρέθηκε θετική σημαντική συσχέτιση μεταξύ του τύπου του σιελογόνου αδένα (μείζων - ελάσσων) και του βαθμού κακοήθειας του όγκου, δηλ ο βαθμός κακοήθειας του όγκου είναι μεγαλύτερος όταν ο όγκος εντοπίζεται στους μείζονες αδένες. Στα ΑΚΚ βρέθηκε μια στατιστικά σημαντική συσχέτιση, ανάμεσα στο MMP9 και το βαθμό κακοήθειας του όγκου (p-value = 0,004). Η συσχέτιση είναι θετική (συντελεστής συσχέτισης = 0,475), δηλαδή αυξανομένου του βαθμού κακοήθειας του όγκου, αυξάνεται η τιμή άρα η έκφραση της MMP9. Άρα η έκφραση της MMP 9 στο ΑΚΚ των σιελογόνων αδένων αποτελεί προγνωστικό δείκτη βαθμού κακοήθους συμπεριφοράς. Καμιά συσχέτιση μεταξύ των ανεξάρτητων μεταβλητών δε βρέθηκε σημαντική στα ΑΚΚ. Δεν υπάρχει κρίσιμη τιμή για την ηλικία, για την οποία να αναμένουμε θετική χρώση για κανένα μόριο σε κανέναν από τους δύο όγκους της μελέτης.
description: The aim of this study was to investigate the immunohistochemical expression of metalloproteinases 2 and 9 (MMP-2, MMP-9), in combination with the expression of molecules Collagen IV (Col IV) and cadherin 2 or N- cadherin (CDH 2), in Mucoepidermoid (MEC) and Adenoid Cystic Carcinoma (ACC) of the salivary glands. The expressions of these molecules and their possible combinations were associated with the grade of malignancy of the two tumors and the usefulness of the expressions as markers are appreciated for specific conclusions with respect to the disease. Secondary correlations with regards of tumor size, tumor location, gland type and patient’s gender and age were sought. This was a retrospective study of 30 cases of MEC and 30 cases of ACC, treated by Oral and Maxillofacial Surgery Clinic of Aristotle University of Thessaloniki and ENT Clinic of General Hospital "Papanikolaou" of Thessaloniki. The antibody immunostains are evaluated using an arbitrary scale of four grades . Graduation was from 0-3, where 0 was when not any positive cell was obtained, grade 1 when the percentage of positive cells was ranged from 1-30% of specimen with mild to moderate intensity staining, grade 2 from 31-65% of the population of cells with moderate to strong staining intensity and grade 3 for percentage of 65 to 100% with a strong positive staining. Regarding statistics, beyond the dependent variables (molecules expressions), qualitative independent variables of patient’s gender and age, tumor location, gland type, T stage, tumor grade were fixed. Correlations of dependent variables MMP-2, MMP-9 , CADH 2, COL IV and independent variables were sought using the Kendall's correlation coefficient. Investigation of a possible cutoff value for age, which can indicate that for values greater than the cutoff expression was expected, the ROC (Receiver Operating Characteristic) analysis was applied. CONCLUSIONS : No significant correlation between expressions of MMP-2, MMP- 9, CADH 2, COL IV or their combinations and the qualitative independed variables (gender, age, tumor location, gland type, T stage, and tumor grade) was found for BECs. Α positive significant correlation between age and tumor T stage was found for the MEC cases. That’s the higher the age, the higher the T stage, thus tumor size. A positive significant correlation between gland type by means of minor or major gland and tumor grade was found for the MEC cases. That means higher grade tumors when raised in major glands. A statistically significant correlation between MMP 9 and tumor grade was found (p-value = 0.004) for ACCs. The correlation was positive (correlation coefficient = 0.475), that’s the higher the grade, the higher MMP9 expression. This evident suggests MMP 9 expression as a prognostic factor for malignant rate potential for ACCs. No significant correlation between qualitative independed variables (gender, age, tumor location, gland type, T stage, tumor grade) was found for ACCs. No critical value for age was found, for which a positive staining of MMP 2 and MMP 9, CADH 2, COL IV was expected in both type of investigated tumors.